stanford-oval/wikipedia huggingface dataset:
แฮร์รี่ พอตเตอร์กับห้องแห่งความลับ (ภาพยนตร์)
สื่ออื่นๆ > เกม

จากภาคแรกของวิดีโอเกมแฮร์รี่ พอตเตอร์กับศิลาอาถรรพ์ที่สามารถขายได้เกินความคาดหมายทำให้บริษัทElectronic Artsได้สร้างวิดีโอเกมแฮร์รี่ พอตเตอร์กับห้องแห่งความลับต่อจากครั้งแรก โดยภาคนี้สามารถเล่นได้หลากหลายขึ้นและสามารถเล่นได้กับเครื่อง X-boxอีกด้วย คุณสมบัติของภาคนี้คือเทคนิคของเกมส์ที่ดีขึ้นกว่าภาคก่อนและสามารถสู้กับบาซิลิกซ์ได้อีกด้วย
สื่ออื่นๆ > ดนตรีประกอบภาพยนตร์

ดนตรีประกอบภาพยนตร์ในภาคที่สองนี้มากกว่าภาคแรกเล็กน้อยและยังคงมีเพลงHedwig's Themeเป็นเพลงเปิดภาพยนตร์เช่นเดิม เพลงในอัลบั้มมีดังนี้
"Prologue: Book II and The Escape from the Dursleys"
"Fawkes the Phoenix"
"The Chamber of Secrets"
"Gilderoy Lockhart"
"The Flying Car"
"Knockturn Alley"
"Introducing Colin"
"The Dueling Club"
"Dobby the House Elf"
"The Spiders"
"Moaning Myrtle"
"Meeting Aragog"
"Fawkes Is Reborn"
"Meeting Tom Riddle"
"Cornish Pixies"
"Polyjuice Potion"
"Cakes for Crabbe and Goyle"
"Dueling the Basilisk"
"Reunion of Friends"
"Harry's Wondrous World"
แหล่งข้อมูลอื่น

เว็บไซต์ทางการ
Harry Potter and the Chamber of Secrets ที่อินเทอร์เน็ตมูวีเดตาเบส
Harry Potter and the Chamber of Secrets ที่ออลมูวี
Harry Potter and the Chamber of Secrets ที่รอตเทนโทเมโทส์
Harry Potter and the Chamber of Secrets ที่บ็อกซ์ออฟฟิศโมโจ
Harry Potter and the Chamber of Secrets ที่เมทาคริติก
แม่แบบ:โลกเวทมนตร์ของเจ. เค. โรว์ลิง
สำนักงานราชบัณฑิตยสภา

| --- | --- |
Royal Society of Thailand
เครื่องหมายราชการของสำนักงานราชบัณฑิตยสภา
ภาพรวมหน่วยงาน
ก่อตั้ง: 19 เมษายน พ.ศ. 2469; 98 ปีก่อน (2469-04-19)
หน่วยงานก่อนหน้า: ราชบัณฑิตยสภา (พ.ศ. 2469–2476) ราชบัณฑิตยสถาน (พ.ศ. 2476–2558)
ประเภท: ส่วนราชการ
สำนักงานใหญ่: 120 ศูนย์ราชการเฉลิมพระเกียรติ 80 พรรษา 5 ธันวาคม 2550 อาคารซี ชั้น 2-4 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร
บุคลากร: 92 คน (พ.ศ. 2566)
งบประมาณต่อปี: 97,687,400 บาท   (พ.ศ. 2568)
ฝ่ายบริหารหน่วยงาน: สุรพล อิสรไกรศีล, นายกราชบัณฑิตยสภา สมบูรณ์ สุขสำราญ, อุปนายกราชบัณฑิตยสภา คนที่ 1 ประพิณ มโนมัยพิบูลย์, อุปนายกราชบัณฑิตยสภา คนที่ 2 กฤษฎา คงคะจันทร์, เลขาธิการราชบัณฑิตยสภา ศานติ ภักดีคำ, รองเลขาธิการราชบัณฑิตยสภา
เอกสารหลัก: พระราชบัญญัติราชบัณฑิตยสภา พ.ศ. 2558
เว็บไซต์: ราชบัณฑิตยสภา และสำนักงานราชบัณฑิตยสภา
ราชบัณฑิตยสภา เป็นองค์การในรัฐบาลไทย สำหรับค้นคว้าและวิจัยเพื่อเผยแพร่ ส่งเสริม แลกเปลี่ยนความรู้ พัฒนา อนุรักษ์ และให้บริการทางวิชาการให้เป็นคุณประโยชน์แก่ประเทศและประชาชน มีหน่วยธุรการชื่อว่า สำนักงานราชบัณฑิตยสภา ซึ่งเป็นส่วนราชการอิสระในฝ่ายบริหารของรัฐบาล มีฐานะเป็นกรม
ในทางประวัติศาสตร์นั้น พระบาทสมเด็จพระปกเกล้าเจ้าอยู่หัว (รัชกาลที่ 7) ทรงก่อตั้งราชบัณฑิตยสภาขึ้นเมื่อวันที่ 19 เมษายน พ.ศ. 2469 เพื่อเป็นสมาคมปราชญ์ประจำประเทศสยามเฉกเช่นเดียวกับในต่างประเทศ ภายหลังการปฏิวัติสยาม พ.ศ. 2475 มีการปรับเปลี่ยนโครงสร้างราชบัณฑิตยสภาในวันที่ 31 มีนาคม พ.ศ. 2476 โดยแยกออกเป็นราชบัณฑิตยสถานกับกรมศิลปากรเพื่อให้ทำงานวิชาการได้อย่างเต็มที่ ราชบัณฑิตยสถานมีการทำงาน 2 ส่วน คือสภาราชบัณฑิตทำหน้าที่ด้านวิชาการ และข้าราชการประจำทำหน้าที่ธุรการสนับสนุนงานของสภาราชบัณฑิต ต่อมาในวันที่ 14 กุมภาพันธ์ พ.ศ. 2558 มีการปรับเปลี่ยนโครงสร้างอีกครั้งโดยเปลี่ยนชื่อราชบัณฑิตยสถานเป็นสำนักงานราชบัณฑิตยสภา และเปลี่ยนชื่อสภาราชบัณฑิตเป็นราชบัณฑิตยสภาตามชื่อดั้งเดิมสมัยรัชกาลที่ 7
ตามโครงสร้างปัจจุบัน ราชบัณฑิตยสภามีสมาชิก 3 ประเภท คือภาคีสมาชิก ราชบัณฑิต และราชบัณฑิตกิตติมศักดิ์ ภาคีสมาชิกเป็นบุคคลที่ราชบัณฑิตยสภาคัดเลือกและแต่งตั้งขึ้นจากผู้มีสัญชาติไทยและมีคุณสมบัติตามที่กฎหมายกำหนด ราชบัณฑิตเป็นบุคคลที่พระมหากษัตริย์ทรงแต่งตั้งจากบรรดาภาคีสมาชิกเมื่อมีคำกราบบังคมทูลของนายกรัฐมนตรีตามคำแนะนำของราชบัณฑิตยสภา และราชบัณฑิตกิติมศักดิ์เป็นบุคคลที่พระมหากษัตริย์ทรงแต่งตั้งจากบรรดาผู้ทรงคุณวุฒิเมื่อมีคำกราบบังคมทูลของนายกรัฐมนตรีตามคำแนะนำของราชบัณฑิตยสภา
ราชบัณฑิตยสภาจัดแบ่งงานวิชาการของตนออกเป็นสำนัก ได้แก่สำนักธรรมศาสตร์และการเมือง สำนักวิทยาศาสตร์ และสำนักศิลปกรรม แต่งานวิชาการซึ่งเป็นที่รู้จักที่สุดของราชบัณฑิตยสภามักเป็นงานเนื่องในการวางหลักเกณฑ์เกี่ยวกับภาษาไทย เช่น การจัดทำพจนานุกรม โดยเฉพาะ พจนานุกรม ฉบับราชบัณฑิตยสถาน การจัดทำสารานุกรม อักขรานุกรม อนุกรมวิธาน และการบัญญัติศัพท์วิชาการ
ประวัติ > การก่อตั้งราชบัณฑิตยสภา

รัชกาลที่ 7 ทรงก่อตั้งราชบัณฑิตยสภาขึ้นเมื่อวันที่ 19 เมษายน พ.ศ. 2469 โดยทรงรวมหน่วยงานต่าง ๆ ซึ่งรับผิดชอบหอสมุด พิพิธภัณฑสถาน งานวรรณกรรม งานวิศวกรรม และงานโบราณคดี เข้าด้วยกันเป็นหน่วยงานอันหนึ่งอันเดียว เพื่อให้ประเทศสยามได้มีสมาคมปราชญ์ประจำประเทศเฉกเช่นในต่างประเทศ ทรงตั้งชื่อหน่วยงานนี้ว่าราชบัณฑิตยสภา ตามชื่อกรมราชบัณฑิต ซึ่งเป็นหน่วยงานในกระทรวงธรรมการสมัยโบราณ
ประวัติ > การปรับโครงสร้างเป็นราชบัณฑิตยสถาน

ภายหลังการปฏิวัติสยาม พ.ศ. 2475 คณะราษฎรผู้ก่อการปฏิวัติดังกล่าวได้ปรับโครงสร้างราชบัณฑิตยสภาเสียใหม่ตามการเสนอแนะของปรีดี พนมยงค์ หนึ่งในสมาชิกคณะ โดยมีประกาศในวันที่ 31 มีนาคม พ.ศ. 2476 ให้ยุบราชบัณฑิตยสภาลงเพื่อแยกไปก่อตั้งเป็นหน่วยงานใหม่ 2 แห่ง คือราชบัณฑิตยสถาน (เมื่อก่อตั้งเขียนว่าราชบัณฑิตสถาน) และกรมศิลปากร
หลวงวิจิตรวาทการ (วิจิตร วิจิตรวาทการ) เลขาธิการคนแรกของราชบัณฑิตยสถาน กล่าวถึงเหตุผลในการปรับโครงสร้างว่า "ราชบัณฑิตยสภาของเราได้ตั้งมาแล้วตั้งแต่ พ.ศ. 2469 แต่ไม่ได้วางรูปโครงให้ตรงกับที่ควรวางไว้ คือแทนที่จะให้ราชบัณฑิตสภาเป็นที่ค้นคว้าวิชาการดังรูปร่างราชบัณฑิตสถานในเวลานี้ กลับเอางานธุรการไปบรรทุกเข้าไว้ให้กรรมการราชบัณฑิตสภาต้องเสียเวลาทำงานฝ่ายธุรการเป็นส่วนมาก เหลือเวลาที่จะค้นคว้าทางวิชาการแต่น้อย และก็ไม่มีกฏหมายหรือข้อบังคับอื่นใดที่บัญญัติให้กรรมการราชบัณฑิตสภาต้องทำการค้นทางวิชาการ…แต่ถ้าได้วางรูปการตราแบบราชบัณฑิตสถานที่แท้จริงแล้ว ผู้ที่ได้รับเลือกเข้าครองตำแหน่งในราชบัณฑิตสถานย่อมมีหน้าที่ที่ต้องทำการค้นคว้าในทางวิชา ความรู้ของเราจะงอกงามขึ้นโดยเร็ว…ต่อไปภายหน้าเราจะมีคนที่สามารถในเชิงสรรพวิชาพอที่จะทำการแลกเปลี่ยนความรู้กับราชบัณฑิตหรืออาคาเดมีเซียงของต่างประเทศ จะเป็นที่เชิดชูเกียรติของไทย จะให้ความสะดวกแก่การการค้นคว้าวิชาการ จะช่วยลดความจำเป็นในการจ้างชาวต่างประเทศ"
การปรับโครงสร้างครั้งนี้ดำเนินตามโครงสร้างของสถาบันฝรั่งเศส (Institut de France) ซึ่งแบ่งกิจการออกเป็นสำนัก (académie) ต่าง ๆ มีปรีดี พนมยงค์ กับหม่อมเจ้าวรรณ ไวทยากร ร่างระเบียบการในการปรับโครงสร้าง ครั้นวันที่ 3 มิถุนายน พ.ศ. 2477 จึงมีประกาศเรื่องโครงสร้างของราชบัณฑิตยสถาน โดยให้แบ่งกิจการออกเป็นสำนักต่าง ๆ 3 สำนัก คือสำนักธรรมศาสตร์และการเมือง สำนักวิทยาศาสตร์ และสำนักศิลปกรรม พร้อมแต่งตั้งภาคีสมาชิกประจำสำนักแต่ละแห่ง
ในวันที่ 16 มิถุนายน พ.ศ. 2477 มีการประชุมภาคีสมาชิกราชบัณฑิตยสถานเป็นครั้งแรก จัดที่ศาลาสหทัยสมาคม มีพระยาพหลพลพยุหเสนา (พจน์ พหลโยธิน) นายกรัฐมนตรี เป็นประธาน พระยาพหลพลพยุหเสนากล่าวเปิดประชุมว่า "ทุกประเทศที่เจริญแล้วย่อมมีราชบัณฑิตสถาน ผู้ที่ได้รับเลือกเข้ามาเป็นสมาชิกแห่งราชบัณฑิตสถานย่อมถือว่าได้รับความยกย่องอันสูงสุดที่จะพึงได้รับในเชิงวิชาการ...ราชบัณฑิตสถานของเราไม่ใช่เครื่องมือหรือเครื่องบำรุงความสูงศักดิ์ของบุคคลผู้หนึ่งผู้ใด แต่เป็นเครื่องเชิดชูเกียรติของชาติและระบอบรัฐธรรมนูญ ถ้าหากจะมีนามอันหนึ่งอยู่คู่ไปกับราชบัณฑิตสถาน นามอันนั้นจะไม่ใช่นามของบุคคล แต่เป็นนามของสภาผู้แทนราษฎร นามของรัฐธรรมนูญ ถ้าหากจะมีสิ่งใดสิ่งหนึ่งที่คนในชั้นหลังจะต้องระลึกคู่กันไปกับราชบัณฑิตสถาน สิ่งนั้นก็คือรัฐธรรมนูญ" ในการประชุมครั้งนี้ หม่อมเจ้าวรรณ ไวทยากร ทรงได้รับเลือกตั้งเป็นนายกคนแรกของราชบัณฑิตยสถาน พระเรี่ยมวิรัชชพากย์ (เรี่ยม ทรรทรานนท์) ได้รับเลือกตั้งเป็นอุปนายกคนแรกของราชบัณฑิตยสถาน และหลวงวิจิตรวาทการได้รับเลือกตั้งเป็นเลขาธิการคนแรกของราชบัณฑิตยสถาน
งานที่โดดเด่นของราชบัณฑิตยสถานในช่วงนี้ มีการปรับปรุงปทานุกรม (พจนานุกรม) ซึ่งเป็นงานที่รับโอนมาจากกระทรวงธรรมการ และงานจัดทำสารานุกรมและอักขรานุกรม งานบัญญัติศัพท์ทางวิชาการ และงานจัดวางระเบียบการถอดอักษรไทยเป็นอักษรโรมัน
ประวัติ > การปรับโครงสร้างเป็นราชบัณฑิตยสภา

ใน พ.ศ. 2556 สภาราชบัณฑิตเห็นว่า ในโอกาสครบรอบ 120 ปีพระประสูติกาลของรัชกาลที่ 7 ใน พ.ศ. 2558 นั้น สมควรเปลี่ยนชื่อหน่วยงานกลับเป็นราชบัณฑิตยสภาเพื่อเฉลิมพระเกียรติพระองค์ ภายหลังรัฐประหารในประเทศไทย พ.ศ. 2557 จึงมีการเสนอกฎหมายไปยังสภานิติบัญญัติแห่งชาติซึ่งต่อมาได้รับการตราขึ้นเป็นพระราชบัญญัติราชบัณฑิตยสภา พ.ศ. 2558 ใช้บังคับตั้งแต่วันที่ 14 กุมภาพันธ์ พ.ศ. 2558 นอกจากการเปลี่ยนชื่อดังกล่าวแล้ว พระราชบัญญัตินี้ยังให้ปรับเปลี่ยนราชบัณฑิตยสถานเป็นหน่วยธุรการของสภาราชบัณฑิต เรียกชื่อว่าสำนักงานราชบัณฑิตยสภา และเพิ่มอำนาจหน้าที่หลายประการให้แก่หน่วยงาน เป็นต้นว่าการมอบใบรับรองคุณวุฒิเช่นประกาศนียบัตร การจัดตั้งกองทุนสวัสดิการสำหรับสมาชิกของหน่วยงาน และการอนุญาตให้หน่วยงานเก็บรักษารายได้ไว้เพื่อใช้ภายในโดยไม่ต้องนำส่งกระทรวงการคลัง
สมาชิกหลายคนของราชบัณฑิตยสถานคัดค้านการเปลี่ยนแปลงดังกล่าว เนื่องจากไม่มีการจัดทำประชาพิจารณ์
ที่ตั้ง

เดิมราชบัณฑิตยสภาตั้งอยู่ที่วังบางขุนพรหม ต่อมาย้ายไปยังหอสมุดวชิราวุธที่ถนนหน้าพระธาตุ กระทั่ง พ.ศ. 2531 จึงย้ายไปยังอาคารราชวัลลภในพระบรมมหาราชวัง ครั้น พ.ศ. 2549 ย้ายไปยังสนามเสือป่าใกล้ลานพระราชวังดุสิต และใน พ.ศ. 2567 ได้ย้ายไปยังที่ตั้งปัจจุบัน ณ อาคารซี ศูนย์ราชการเฉลิมพระเกียรติ 80 พรรษา 5 ธันวาคม 2550
ที่ตั้งในพระบรมมหาราชวัง
ที่ตั้ง ณ สนามเสือป่า
เครื่องหมาย

เครื่องหมายของราชบัณฑิตยสภาเป็นรูปพระขรรค์เปล่งรัศมีอยู่บนตำราที่เปิดอ้า มีคำในภาษาบาลีว่า "ปณฺฑิโต" และมีมงกุฏลอยอยู่เบื้องบนพระขรรค์ พร้อมแถบผ้าปรากฏนามหน่วยงานอยู่ภายใต้ตำรา
พระขรรค์และตำราดังกล่าวมีที่มาจากสุภาษิตว่า "ปัญญาประดุจดังอาวุธ" รัศมีของพระขรรค์สื่อถึงแสงแห่งปัญญา มงกุฏสื่อถึงพระมหากษัตริย์
การบริหาร

ราชบัณฑิตยสภามีการดำเนินงาน 2 ส่วน คืองานวิชาการและงานธุรการ
การบริหาร > งานวิชาการ

งานวิชาการแบ่งออกเป็นสำนัก แต่ละสำนักมีหัวหน้าเรียกว่าประธานสำนัก และมีเลขานุการเรียกว่าเลขานุการสำนัก
การบริหาร > งานวิชาการ > สำนักแรกเริ่ม

สำนักแรกเริ่มใน พ.ศ. 2477 ประกอบด้วยสำนัก 3 สำนัก และสาขาวิชาย่อยต่าง ๆ ดังนี้
| 0 | 1 | 2 |
| --- | --- | --- |
|  สำนักธรรมศาสตร์และการเมือง การทูต  นิติศาสตร์  โบราณคดี  ประวัติศาสตร์และภูมิศาสตร์  ปรัชญา  รัฐศาสตร์  ศาสนา  เศรษฐศาสตร์ |  สำนักวิทยาศาสตร์ คณิตศาสตร์  เคมี  ชีววิทยา  ดาราศาสตร์  พฤกษศาสตร์  แพทยศาสตร์  ฟิสิกส์  ภูมิวิทยา  วิศวกรรมศาสตร์  สัตววิทยา |  สำนักศิลปกรรม การช่างปั้น  จิตรกรรม  ดุริยางคศาสตร์  นาฏศาสตร์  ศิลปการสุนทรพจน์  สถาปัตยกรรม  อักษรศาสตร์   |
การบริหาร > งานวิชาการ > สำนักในปัจจุบัน

| 0 | 1 | 2 |
| --- | --- | --- |
|  สำนักธรรมศาสตร์และการเมือง ปรัชญา อภิปรัชญาและญาณวิทยา  อัคฆวิทยา  ตรรกศาสตร์  ศาสนศาสตร์ สังคมศาสตร์ นิติศาสตร์  รัฐศาสตร์และรัฐประศาสนศาสตร์  สังคมวิทยาและมานุษยวิทยา  จิตวิทยา  สังคมสงเคราะห์ศาสตร์และสวัสดิการสังคม  เศรษฐศาสตร์  บริหารธุรกิจ  ภูมิศาสตร์  ศึกษาศาสตร์  นิเทศศาสตร์ ประวัติศาสตร์ ประวัติศาสตร์สากล  ประวัติศาสตร์ไทย  โบราณคดี |  สำนักวิทยาศาสตร์ วิศวกรรมศาสตร์ วิศวกรรมและเทคโนโลยีเคมี  วิศวกรรมและเทคโนโลยีชีวเคมี  วิศวกรรมและเทคโนโลยีปิโตรเคมี  วิศวกรรมโยธา  วิศวกรรมชลประทาน  วิศวกรรมทรัพยากรน้ำ  วิศวกรรมไฟฟ้า  วิศวกรรมอิเล็กทรอนิกส์  วิศวกรรมโทรคมนาคม  วิศวกรรมเครื่องกล  วิศวกรรมระบบการผลิต  วิศวกรรมการเกษตร  วิศวกรรมชีวภาพ  วิศวกรรมอากาศยาน  วิศวกรรมทางเรือ  วิศวกรรมระบบ  วิศวกรรมเหมืองแร่  สถาปัตยกรรมทางเรือ เทคโนโลยี เทคโนโลยีชีวภาพ  เทคโนโลยีพลังงาน  เทคโนโลยีสิ่งแวดล้อม  เทคโนโลยีการสื่อสาร  เทคโนโลยีสารสนเทศ  เทคโนโลยีวัสดุ  เทคโนโลยีพอลิเมอร์  เทคโนโลยีการจัดการ  นาโนเทคโนโลยี  เทคโนโลยีอุณหภาพ  เทคโนโลยีสิ่งแวดล้อมสรรค์สร้าง วิทยาศาสตร์ธรรมชาติ พฤกษศาสตร์  สัตววิทยาและสัตวศาสตร์  พันธุศาสตร์  เคมี  ฟิสิกส์และดาราศาสตร์  คณิตศาสตร์และสถิติศาสตร์  วิทยาการคอมพิวเตอร์  ระบบโลกและวิทยาศาสตร์สิ่งแวดล้อม (ธรณีวิทยา/สมุทรศาสตร์)  ชีวเคมี  จุลชีววิทยา  ชีววิทยาระดับโมเลกุล วิทยาศาสตร์และเทคโนโลยีการเกษตร และสัตวแพทยศาสตร์ ปฐพีวิทยา  พืชศาสตร์  ทรัพยากรธรรมชาติ  กีฏวิทยา  วิทยาศาสตร์การอาหารและเทคโนโลยี  เทคโนโลยีชีวภาพการเกษตร  สัตวบาล  การประมง  วนศาสตร์  สัตวแพทยศาสตร์ แพทยศาสตร์และทันตแพทยศาสตร์ สูติศาสตร์-นรีเวชวิทยา  ศัลยศาสตร์  ศัลยศาสตร์ออร์โทพีดิกส์  วิสัญญีวิทยา  อายุรศาสตร์  ตจวิทยา  หัวใจและหลอดเลือด  เวชศาสตร์เขตร้อน  กุมารเวชศาสตร์  วิทยาโสต ศอ นาสิก  จักษุวิทยา  จิตเวชศาสตร์  เวชศาสตร์ชันสูตร  เวชศาสตร์ฟื้นฟู  แพทยศาสตรศึกษา  เวชศาสตร์การธนาคารเลือด  เวชศาสตร์ครอบครัว  เวชศาสตร์ป้องกันและสังคม  เวชศาสตร์ชุมชน  ทันตแพทยศาสตร์ วิทยาศาสตร์สุขภาพ ชีวเคมีทางการแพทย์  นิติเวชศาสตร์  ปรสิตวิทยา  เภสัชวิทยา  วิทยาภูมิคุ้มกัน  สรีรวิทยา  พิษวิทยา  กายวิภาคศาสตร์  เภสัชศาสตร์  เทคนิคการแพทย์  พยาธิวิทยา  รังสีวิทยา  กายภาพบำบัด  พยาบาลศาสตร์  สาธารณสุขศาสตร์  วิทยาการระบาด  โภชนศาสตร์ |  สำนักศิลปกรรม วรรณศิลป์ ตันติภาษา  ภาษาศาสตร์  อักษรโบราณ  วรรณกรรมพื้นบ้าน  วรรณกรรมร้อยแก้ว  วรรณกรรมร้อยกรอง  วรรณคดีเปรียบเทียบ  ภาษาไทย  ภาษาตระกูลไท  สาขาวิชาภาษาและวรรณคดีต่างประเทศตะวันออก  สาขาวิชาภาษาและวรรณคดีต่างประเทศตะวันตก  การแปลและการล่าม สถาปัตยศิลป์ สถาปัตยกรรม  สถาปัตยกรรมไทย  สถาปัตยกรรมพื้นถิ่น  การผังเมือง  สถาปัตยกรรมออกแบบชุมชน  สถาปัตยกรรมภายใน  ภูมิสถาปัตยกรรม  นาวาสถาปัตยกรรม  ประวัติศาสตร์สถาปัตยกรรม วิจิตรศิลป์ จิตรกรรม  ประติมากรรม  ภาพพิมพ์  ภาพถ่าย  ศิลปะไทย  นาฏกรรม  นาฏกรรมไทย  ดุริยางคกรรม  ดุริยางคกรรมไทย ประยุกต์ศิลป์ มัณฑนศิลป์  อุตสาหกรรมศิลป์  จุลศิลป์   |
การบริหาร > งานธุรการ

งานธุรการมีผู้รับผิดชอบคือสำนักงานราชบัณฑิตยสภา มีหัวหน้าสำนักงานเรียกว่าเลขาธิการราชบัณฑิตยสภา และแบ่งการงานออกเป็นกอง 3 กอง คือกองธรรมศาสตร์และการเมือง กองวิทยาศาสตร์ และกองศิลปกรรม
สมาชิก

สมาชิกของราชบัณฑิตยสภา มี 3 ประเภทดังนี้
สมาชิก > ราชบัณฑิต

ราชบัณฑิต ผู้ทรงคุณวุฒิในสาขาวิชาใดวิชาหนึ่ง โดยราชบัณฑิตจากทุกสำนักจะเป็นผู้คัดเลือกจากภาคีสมาชิก แล้วนำเสนอต่อนายกรัฐมนตรี เพื่อนำความกราบบังคมทูลเพื่อทรงพระกรุณาโปรดเกล้าฯ แต่งตั้ง มีได้จำกัดจำนวน 118 ตำแหน่ง ปัจจุบันมีราชบัณฑิตจำนวน 110 คน
สมาชิก > ภาคีสมาชิก

ภาคีสมาชิก ผู้ทรงคุณวุฒิในสาขาวิชาใดวิชาหนึ่ง ที่สมัครเข้าทำการร่วมกับราชบัณฑิตยสภา และราชบัณฑิตยสภาได้รับสมัครเป็นภาคีสมาชิกของสำนักใดสำนักหนึ่งแล้ว จำนวนภาคีสมาชิกมีจำกัดได้ไม่เกิน 84 คน แบ่งเป็น สำนักธรรมศาสตร์และการเมือง 33 คน สำนักวิทยาศาสตร์ 55 คน สำนักศิลปกรรม 30 คน ปัจจุบันมีภาคีสมาชิก 74 คน
สมาชิก > ราชบัณฑิตกิตติมศักดิ์

ราชบัณฑิตกิตติมศักดิ์ ได้แก่ ผู้ทรงคุณวุฒิในสาขาวิชาใดวิชาหนึ่ง ซึ่งนายกรัฐมนตรี โดยคำแนะนำของราชบัณฑิตยสภา ได้นำความกราบบังคมทูลเพื่อทรงพระกรุณาโปรดเกล้าฯ แต่งตั้ง โดยไม่จำกัดจำนวน ปัจจุบันมีราชบัณฑิตกิตติมศักดิ์ที่ยังมีชีวิตอยู่ จำนวน 8 คน เรียงตามลำดับการได้รับพระบรมราชโองการโปรดเกล้าฯ ดังนี้
| คำนำหน้าชื่อ | รายชื่อ | ปีที่ได้รับแต่งตั้ง | สาขาวิชา | อ้างอิง |
| --- | --- | --- | --- | --- |
| พลตรี | เภา เพียรเลิศ บริภัณฑ์ยุทธกิจ | 2486 | - |  |
| พลตรี | ประยูร ภมรมนตรี | 2486 | - |  |
| พลอากาศโท | มุนี มหาสันทนะ เวชยันตรังสฤษฏ์ | 2486 | - |  |
| พลตรี | วิจิตร วิจิตรวาทการ | 2486 | - |  |
| หม่อมหลวง | เดช สนิทวงศ์ | 2486 | - |  |
| ศาสตราจารย์ | เดือน บุนนาค | 2486 | - |  |
| พลโท | หลวงละออภูมิลักษณ์ (ลออ บุนนาค) | 2521 | - |  |
|  | พระอัพภันตราพาธพิศาล (กำจร พลางกูร) | 2524 | - |  |
| หม่อมหลวง | ปิ่น มาลากุล | 2529 | วรรณศิลป์ |  |
| ผู้ช่วยศาสตราจารย์ | เฟื้อ หริพิทักษ์ | 2529 | วิจิตรศิลป์ |  |
|  | บุญมา วงศ์สวรรค์ | 2536 | เศรษฐศาสตร์ทั่วไป |  |
| ศาสตราจารย์ | ประเวศ วะสี | 2548 | แพทยศาสตร์ |  |
| ศาสตราจารย์ | สิปปนนท์ เกตุทัต | 2548 | ฟิสิกส์ |  |
| ศาสตราจารย์พิเศษ | สมเด็จพระพุทธโฆษาจารย์ (ประยุทธ์ ปยุตฺโต) | 2550 | ศาสนศาสตร์ |  |
|  | มีชัย ฤชุพันธุ์ | 2550 | นิติศาสตร์ |  |
| ศาสตราจารย์ คุณหญิง | กุหลาบ มัลลิกะมาส | 2550 | วรรณคดีเปรียบเทียบ |  |
| ศาสตราจารย์ ท่านผู้หญิง | พูนทรัพย์ นพวงศ์ ณ อยุธยา | 2552 | ศึกษาศาสตร์ |  |
| ศาสตราจารย์ | ยงยุทธ ยุทธวงศ์ | 2552 | เคมี |  |
| ศาสตราจารย์เกียรติคุณ นายแพทย์ | พูนพิศ อมาตยกุล | 2552 | ดุริยางคกรรม |  |
| ศาสตราจารย์ | พระพรหมบัณฑิต (ประยูร ธมฺมจิตฺโต) | 2552 | อัคฆวิทยา |  |
| ศาสตราจารย์เกียรติคุณ | กุสุมา รักษมณี | 2562 | วรรณศิลป์ |  |
| ศาสตราจารย์ | ไพรัช ธัชยพงษ์ | 2563 | วิศวกรรมศาสตร์ |  |
ผู้ได้รับแต่งตั้งที่ยังมีชีวิตอยู่
ดูเพิ่ม

รายพระนามและชื่อนายกราชบัณฑิตยสถานและราชบัณฑิตยสภา
แหล่งข้อมูลอื่น

เว็บไซต์อย่างเป็นทางการของราชบัณฑิตยสภา
เว็บไซต์อย่างเป็นทางการของสำนักงานราชบัณฑิตยสภา
ราชบัณฑิตยสภา ที่เฟซบุ๊ก
| ด ค กส่วนราชการหรือหน่วยงานในบังคับบัญชาของนายกรัฐมนตรี |
| --- | --- | --- |
| ส่วนราชการ |  ศูนย์อำนวยการบริหารจังหวัดชายแดนภาคใต้  สำนักงานคณะกรรมการป้องกันและปราบปรามการทุจริตในภาครัฐ  สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ  สำนักงานตำรวจแห่งชาติ  สำนักงานป้องกันและปราบปรามการฟอกเงิน  สำนักงานพระพุทธศาสนาแห่งชาติ  สำนักงานราชบัณฑิตยสภา  |  |
| องค์การมหาชน |  สำนักงานคณะกรรมการนโยบายเขตพัฒนาพิเศษภาคตะวันออก  สำนักงานส่งเสริมวิสาหกิจเพื่อสังคม  สำนักงานสภาเกษตรกรแห่งชาติ  |  |
 หมวดหมู่  สำนักนายกรัฐมนตรีไทย
บาสเกตบอล 3x3 ชิงแชมป์โลก 2023 – ทีมหญิง

| รายละเอียดการแข่งขัน |
| --- | --- |
ประเทศเจ้าภาพ: ประเทศออสเตรีย
เมือง: เวียนนา
วันที่: 30 พฤษภาคม – 4 มิถุนายน
ทีม: 20
อันดับหลังจบการแข่งขัน
ชนะเลิศ:  สหรัฐ (3rd ครั้ง)
รองชนะเลิศ:  ฝรั่งเศส
อันดับสาม:  ออสเตรเลีย
อันดับสี่:  จีน
สถิติการแข่งขัน
MVP:  คาเมรอน บริงค์
← 2022 2024 → 
การแข่งขันบาสเกตบอล 3x3 ชิงแชมป์โลก จัดขึ้นที่กรุงเวียนนา ประเทศออสเตรีย ตั้งแต่วันที่ 30 พฤษภาคม ถึง 4 มิถุนายน ค.ศ. 2023 และมีทีมเข้าแข่งขัน 20 ทีม
สหรัฐเอาชนะฝรั่งเศสในรอบชิงชนะเลิศ และคว้าแชมป์สมัยที่ 3 ขณะที่ออสเตรเลียคว้าเหรียญทองแดง
ทีมที่ผ่านการคัดเลือก

ทีมตัวแทนฟีบาทั้ง 5 โซน จาก 20 ทีมอันดับแรก รวมทั้งเจ้าภาพ ตามการจัดอันดับของสหพันธ์บาสเกตบอลนานาชาติได้ผ่านเข้ารอบสำหรับการแข่งขันครั้งนี้
| การแข่งขัน | วันที่ | เจ้าภาพ | จำนวนโควตา | ทีมที่ผ่านการคัดเลือก |
| --- | --- | --- | --- | --- |
| ชาติเจ้าภาพ |  |  | 1 |  ออสเตรีย |
| ฟีบา 3x3 เอเชียคัพ 2022 | 6–10 กรกกฎาคม 2022 |  สิงคโปร์ | 3 |  จีน  ญี่ปุ่น  มองโกเลีย |
| ฟีบา 3x3 ยุโรปคัพ 2022 | 9–11 กันยายน 2022 |  กราทซ์ | 9 |  ฝรั่งเศส  เยอรมนี  ฮังการี  อิตาลี  ลิทัวเนีย  เนเธอร์แลนด์  โปแลนด์  โรมาเนีย  สเปน |
| ฟีบา 3x3 อเมริคัพ 2022 | 4–6 พฤศจิกายน 2022 |  ไมอามี | 3 |  บราซิล  แคนาดา  สหรัฐ |
| ฟีบา 3x3 แอฟริกาคัพ 2022 | 3–4 ธันวาคม 2022 |  ไคโร | 1 |  อียิปต์ |
| ฟีบา 3x3 เวิลด์คัพ รอบคัดเลือก | 6–7 พฤษภาคม 2023 |  เอลัต | 3 |  ออสเตรเลีย  เช็กเกีย  อิสราเอล |
ซินนามอนโรล

ซินนามอนโรลของชาวสวีเดน "kanelbulle"
ซินนามอนโรล (อังกฤษ: cinnamon roll) เป็นขนมหวานที่พบบ่อยในทวีปอเมริกาเหนือและยุโรปเหนือ ซินนามอนโรลสามารถเปรียบเทียบได้เป็นขนมปังน้ำผึ้ง ซึ่งเป็นส่วนหนึ่งของขนมหวานในตระกูลโดนัท ซินนามอนโรลได้รับการคิดค้นในสวีเดนในชื่อที่เรียกว่า kanelbulle (แปลว่า "ขนมปังอบเชย") ซินนามอนโรลประกอบด้วยแผ่นยีสต์ม้วน และโรยส่วนผสมระหว่างอบเชยและน้ำตาล (และลูกเกดหรือองุ่นสับในบางกรณี) เหนือชั้นเนยบาง ๆ เมื่อรีดแป้งเป็นแผ่น แล้วตัดเป็นส่วน ๆ และอบ ซินนามอนโรลมักจะโรยด้วยน้ำตาลครีมโรยหน้าขนมบ่อย ๆ หรือเคลือบเงาของบางประเภท
ขนาดของซินนามอนโรลจะแตกต่างกันในแต่ละสถานที่ โดยส่วนมากแล้วร้านเบเกอร์รี่จะผลิตขนาดประมาณ 5 ซม. ในเส้นผ่าศูนย์กลางและมีขนาดใหญ่กว่า 10 ซม. ที่ใหญ่ที่สุดสามารถพบได้ในฟินแลนด์เรียกว่า Korvapuusti ซึ่งขนาดใหญ่ถึง 20 ซม. ในเส้นผ่าศูนย์กลางและน้ำหนัก 200 กรัม (ประมาณ 7 ออนซ์)
ดูเพิ่ม

อบเชย
ซินามอโรล
พระที่นั่งดุสิตมหาปราสาท

| พระที่นั่งดุสิตมหาปราสาท |
| --- | --- |
Phra Thinang Dusit Maha Prasat
พระที่นั่งดุสิตมหาปราสาท

ข้อมูลทั่วไป
ประเภท: พระที่นั่งภายในพระบรมมหาราชวัง
สถาปัตยกรรม: สถาปัตยกรรมไทย
เมือง: เขตพระนคร, กรุงเทพมหานคร
ประเทศ:  ประเทศไทย
เริ่มสร้าง: พ.ศ. 2332
ผู้สร้าง: พระบาทสมเด็จพระพุทธยอดฟ้าจุฬาโลกมหาราช


 โบราณสถานที่ขึ้นทะเบียนโดยกรมศิลปากร
เป็นส่วนหนึ่งของ: หมู่พระมหาปราสาท
เลขอ้างอิง: 0005574
 
 
 
พระที่นั่งดุสิตมหาปราสาท เป็นพระที่นั่งองค์ประธานของหมู่พระมหาปราสาท ใน พระบรมมหาราชวัง ตั้งอยู่ในเขตพระราชฐานชั้นกลาง ทางทิศตะวันตกของพระที่นั่งจักรีมหาปราสาท มีพระที่นั่งพิมานรัตยา พระปรัศว์ซ้าย พระปรัศว์ขวา และ เรือนบริวาร หรือ เรือนจันทร์ ต่อเนื่องทางด้านหลังในเขตพระราชฐานชั้นใน พระที่นั่งองค์นี้ได้รับยกย่องว่าเป็นสถาปัตยกรรมชั้นเอกของกรุงรัตนโกสินทร์ และเป็นพระที่นั่งทรงไทยแท้องค์เดียว ในพระบรมมหาราชวัง โดยเฉพาะเรือนยอดพระมหาปราสาท (กุฎาคาร) มีรูปทรงต้องด้วยศิลปะลักษณะอันวิจิตรงดงาม
ประวัติ

เมื่อปี พ.ศ. 2332 พระบาทสมเด็จพระพุทธยอดฟ้าจุฬาโลกมหาราช โปรดเกล้าฯ ให้สร้างพระที่นั่งดุสิตมหาปราสาทขึ้น บนพื้นที่ซึ่งเคยเป็นที่ตั้งของพระที่นั่งอมรินทราภิเษกมหาปราสาท ซึ่งถูกฟ้าผ่าไหม้จนหมด จึงมีพระบรมราชโองการโปรดเกล้าฯ ให้สร้างมหาปราสาทขึ้นใหม่บนพื้นที่เดิม นามว่า พระที่นั่งดุสิตมหาปราสาท
สถาปัตยกรรม

พระที่นั่งดุสิตมหาปราสาทเป็นพระที่นั่ง 1 ชั้น สถาปัตยกรรมทรงปราสาทแบบจตุรมุข ด้านเหนือมีมุขเด็จยื่นออกมา เป็นพระที่นั่งก่ออิฐถือปูน ฐานสูง 2.85 เมตร ชั้นล่างเป็นเชิง ฐานถัดไปเป็นฐานสิงห์ และฐานเชิงบาตรสองชั้น หลังคาเป็นยอดทรงปราสาทประดับช่อฟ้า ใบระกา หางหงส์ นาคสะดุ้ง คันทวยมีลักษณะเป็นรูปนาคเบือน หน้าบันจำหลักรูปพระนารายณ์ทรงครุฑ ล้อมรอบด้วยลายกนกเทพพนม มุมยอดปราสาททั้ง 4 มุมเป็นรูปลายครุฑ หน้าบันจำหลักรูปพระนารายณ์ทรงครุฑไขรา รอบปราสาทเป็นรูปครุฑยุดนาครองรับ
พระแท่นที่ประดิษฐานอยู่ภายใน

ภายในพระที่นั่งประดิษฐานพระแท่นต่าง ๆ ดังนี้
พระที่นั่งบุษบกมาลา เป็นพระแท่นสำหรับประดิษฐานพระสยามเทวาธิราชเมื่อครั้งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จออกมหาสมาคมเนื่องในโอกาสพระราชพิธีสมโภชกรุงรัตนโกสินทร์ 200 ปี
พระแท่นราชบัลลังก์ประดับมุก เป็นพระแท่นประดับมุก กางกั้นด้วยนพปฎลมหาเศวตฉัตร ใช้เป็นที่ประทับในการพระราชพิธีใหญ่ ๆ ส่วนในงานอื่น ๆ ใช้ประดิษฐานพระพุทธรูปสำคัญต่าง ๆ
พระแท่นราชบรรจถรณ์ประดับมุก เป็นพระแท่นที่สร้างขึ้นในรัชกาลพระบาทสมเด็จพระพุทธยอดฟ้าจุฬาโลกมหาราช ทรงโปรดให้ขนย้ายหนีไฟ เมื่อคราวที่เกิดอสุนีบาตลงที่เครื่องยอดพระที่นั่งอมรินทราภิเษกมหาปราสาท ปัจจุบันประดิษฐานปูชนียวัตถุในพระราชพิธีสำคัญ และเป็นที่นั่งของพระสงฆ์ที่จะสวดสรภัญญะในงานการบำเพ็ญพระราชกุศลพระบรมศพและพระศพต่าง ๆ
ธรรมเนียม

เมื่อสร้างแล้วเสร็จ พระบาทสมเด็จพระพุทธยอดฟ้าจุฬาโลกมหาราช ได้เสด็จออกว่าราชการที่ท้องพระโรง จนเมื่อสมเด็จพระเจ้าพี่นางเธอ เจ้าฟ้ากรมพระศรีสุดารักษ์ สิ้นพระชนม์ จึงได้เชิญพระศพมาประดิษฐานเป็นพระศพแรก จึงเป็นธรรมเนียมที่สามารถใช้พระมหาปราสาทนี้ประดิษฐานพระศพพระบรมวงศ์ที่ทรงพระกรุณาโปรดเกล้าฯ เป็นพิเศษได้ พระมหาปราสาทนี้ใช้เป็นที่ประดิษฐานพระบรมศพของพระมหากษัตริย์เกือบทุกรัชกาล (ยกเว้นพระบาทสมเด็จพระปกเกล้าเจ้าอยู่หัว ที่เสด็จสวรรคตในต่างประเทศ) และพระบรมศพของสมเด็จพระอัครมเหสี (ยกเว้นสมเด็จพระศรีสุริเยนทราบรมราชินี สมเด็จพระเทพศิรินทราบรมราชินี และสมเด็จพระนางเจ้าสุนันทากุมารีรัตน์ พระบรมราชเทวี) และพระบรมวงศ์ที่ทรงโปรดเกล้าเป็นพิเศษ อาทิ สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร (เจ้านายฝ่ายหน้าพระองค์เดียวที่ได้ประดิษฐานบนพระมหาปราสาทนี้) และสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี โดยล่าสุด (พ.ศ. 2559–2560) ได้ประดิษฐานพระบรมศพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
พระที่นั่งองค์นี้ไม่ได้เป็นเพียงที่ประดิษฐานพระบรมศพและพระศพเท่านั้น ยังเป็นสถานที่เพื่อทำพระราชพิธีสำคัญด้วย อย่างเช่น เมื่อปี พ.ศ. 2454 ในรัชกาลพระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้ตั้งการพระราชพิธีบรมราชาภิเษกสมโภช ณ พระที่นั่งดุสิตมหาปราสาท
ในปัจจุบัน พระที่นั่งดุสิตมหาปราสาทเป็นสถานที่ประกอบพระราชพิธี และ พระราชกุศลต่าง ๆ เช่น พระราชพิธีฉัตรมงคล (พระราชทานเครื่องราชอิสริยาภรณ์จุลจอมเกล้า) ในวันที่ 4 พฤษภาคม ของทุกปี
รูปภาพ

พระที่นั่งดุสิตมหาปราสาทด้านหน้าตรง
ครุฑบนพระที่นั่งดุสิตมหาปราสาท
นาคเบือนบนพระที่นั่งดุสิตมหาปราสาท
ยอดหลังคาปราสาทพระที่นั่งดุสิตมหาปราสาท
รายละเอียดหน้าบันมุขเด็จ
พระที่นั่งบุษบกมาลาบนมุขเด็จพระที่นั่งดุสิตมหาปราสาท
มุขกระสัน

มุขกระสันระหว่างพระที่นั่งดุสิตมหาปราสาท กับพระที่นั่งพิมานรัตยาเป็นอาคารทรงไทยรูปสี่เหลี่ยมผืนผ้า ก่ออิฐถือปูนทาสีขาว หลังคามุงด้วยกระเบื้องดินเผาเคลือบสี ประดับด้วยช่อฟ้า ใบระกา หางหงส์ นาคสะดุ้ง ปิดทองประดับกระจก มุขกระสันนี้เป็นโถงยาว มีฝากั้นแบ่งเป็นสองตอน ตอนหนึ่งต่อกับพระที่นั่งดุสิตมหาปราสาท อีกตอนหนึ่งติดต่อกับพระที่นั่งพิมานรัตยา มีพระทวารเป็นทางเชื่อมถึงกัน มุขกระสันตอนที่ต่อกับพระที่นั่งดุสิตมหาปราสาททางด้านทิศเหนือ มีบันไดทางขึ้นพระที่นั่งบุษบกมาลาสองข้าง